Diari Oficial de la Generalitat Valenciana


Sumari del DOGV 6569, del 20-07-2011 (2011/7952)

Informació pública de l'obertura d'un nou termini d'al·legacions a l'expedient d'obertura de fossa comuna ubicada al cementeri municipal.
-----------------------------------------------------------------------------------------------------------------------------------------

### Dades del document

Número de DOGV
:   6569

Data del DOGV
:   20-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7952


Organisme emissor
:   Ajuntament de Paterna

Tipus de document
:   Anunci

Informació pública de l'obertura d'un nou termini d'al·legacions a l'expedient d'obertura de fossa comuna ubicada al cementeri municipal. [2011/7952]  
Vist que a instància de Josefa Celda Soler sobre exhumació de cadàver de son pare José Celda Benait, per Resolució núm. 4672 de data 4 de novembre de 2010, de la tinenta d'alcalde d'Infraestructures, s'inicia expedient d'obertura de fossa comuna ubicada en el cementeri municipal.  
Atés que es publica edicte de l'Ajuntament de Paterna sobre inici d'expedient per a obertura de fossa comuna ubicada en cementeri municipal en el Butlletí Oficial de la Província núm. 284, de data 30.11.2010, Diari Oficial de la Comunitat Valenciana núm. 6434, de data 10.01.2011, al tauler d'edictes i en periòdics de Paterna a efectes del corresponent tràmit d'audiència a familiars directes de soterrats en fossa comuna que consten en registres del cementeri i que s'indiquen a continuació, i que no s'ha presentat cap al·legació respecte d'això.  
- M. G, Fco.   
- G. D, Alfonso  
- A. S, Enrique  
- F., Fco.  
- G., Fco.  
- C., Vte.  
- G., Manuel  
- D., Bautista  
- R, Rafael  
- D, David  
- L, Ramón (o G. Ramón segons informe de l'arqueòleg municipal)  
- M, Bautista  
- A, Fco.  
- C, Antonio (o T. Antonio segons informe de l'arqueòleg municipal)  
- F, Vicente.  
Atés que segons informe emés per l'arqueòleg municipal, en data 9 de març de l'any en curs, en què indica que no es pot afirmar amb seguretat que el cos de José C. S., es trobe en l'esmentat lloc i que el nombre de persones suposadament soterrades i sepultades en esta fossa podria ascendir a 277 si tenim en compte els noms i llocs de procedència que apareixen en els taulellets col·locats damunt d'esta, en nombre molt superior als 16 cossos que consten en el registre del cementeri i, d'altra banda, que en la columna de taulellets corresponent a la saca de 14 de setembre de 1940 consta un taulellet amb el nom de C. B. José, de Massamagrell, junt amb unes altres 47 persones:  
  
Atés que davant de la circumstància a què fa referència l'arqueòleg municipal, es publica edicte respecte d'això en el DOCV núm. 6517 de data 10.05.2011, BOP núm. 111 de data 12.05.2011, al tauler d'edictes i en periòdics de Paterna i que finalitzat el termini de presentació d'al·legacions, consta la presentació en termini de tres sol·licituds d'oposició a l'obertura de fossa comuna i que corresponen a un únic familiar directe dels al·legants.  
Atés que dels antecedents esmentats s'evidencia la impossibilitat de ponderació per part d'este Ajuntament de Paterna a què es referix l'article 13.3 de la Llei 52/2007, de 26 de desembre, per la qual es reconeixen i amplien drets i s'establixen mesures a favor dels que van patir persecució o violència durant la Guerra Civil i la Dictadura.  
  
De conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a un nou termini d'al·legacions, per període de 15 dies, comptats des de l'última publicació que es produïsca per mitjà d'edicte en el BOP i/o DOCV i es publica a més en un periòdic de Paterna i al tauler d'edictes municipal, a efectes del corresponent tràmit d'audiència als familiars directes dels soterrats en l'esmentada fossa comuna i es procedisca, per part dels interessats, a l'examen de l'expedient i pronunciament de conformitat/disconformitat per escrit d'obertura de l'esmentada fossa comuna, tot això davant de la impossibilitat de ponderació de les sol·licituds presentades en el dia de hui.  
  
Paterna, 27 de juny de 2011.- L'alcalde president: Lorenzo Agustí Pons.